*Pielikums pie 2024. gada 14. augusta*

 *ārkārtas dalībnieku sapulces*

 *protokola Nr. 01-27.2.10/4*

**SIA “Latvijas Digitālās veselības centrs”**

**I. Vispārīgie jautājumi**

1. Sabiedrības firma: SIA “Latvijas Digitālās veselības centrs” (turpmāk – sabiedrība).

2. Sabiedrības komercdarbības veidi (NACE klasifikators):

2.1. Datorprogrammēšana (62.01)

2.2. Konsultēšana datoru pielietojumu jautājumos (62.02)

2.3. Citi informācijas tehnoloģiju un datoru pakalpojumi (62.09)

2.4. Datu apstrāde, uzturēšana un ar to saistītās darbības (63.11)

2.5. Interneta portālu darbība (63.12)

2.6. Citur neklasificēti informācijas pakalpojumi (63.99)

3. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes institūcijām, kontroles institūcijām un tās locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

**II. Pamatkapitāls un daļa**

4. Sabiedrības pamatkapitāls ir EUR 348 721 (trīs simti četrdesmit astoņi tūkstoši septiņi simti divdesmit viens euro).

5. Sabiedrības pamatkapitāls ir sadalīts 348 721 (trīs simti četrdesmit astoņi tūkstoši septiņi simti divdesmit viens) kapitāla daļās.

6. Sabiedrības kapitāla daļas nominālvērtība ir viens *euro*.

**III. Valde**

7. Valdes sastāvā ir 1 (*viens*) loceklis.

8. Valdes locekli ievēlē amatā uz pieciem gadiem.

9. Valdes loceklis pārstāv sabiedrību.

10. Valdes loceklim ir visas Publiskas personas kapitāla daļu un kapitālsabiedrību pārvaldības likuma 79., 80., 81., 82. un 83.pantā deleģētās tiesības un pienākumi.

11. Papildus likumā noteiktajam valdei ir nepieciešama iepriekšēja dalībnieku sapulces piekrišana šādu jautājumu izlemšanai:

* 1. komercķīlas došanai;
	2. sabiedrības mantas ieķīlāšanai;
	3. aizdevuma ņemšanai, ja kopējā saņemamo aizdevumu summa divpadsmit mēnešu periodā pārsniedz 1/12 (vienu divpadsmito) daļu no sabiedrības iepriekšējā gada apgrozījuma;
	4. darījuma noslēgšanai par nekustamā īpašuma atsavināšanu, ieķīlāšanu, apgrūtināšanu vai pirkšanu;
	5. jebkura darījuma noslēgšanai, kas attiecas uz sabiedrības izdevumiem, ja darījuma summa pārsniedz EUR 150 000 (viens simts piecdesmit tūkstoši).

Kapitāla daļu turētāja pārstāve (paraksts\*) Aiga Balode

Rīga, 2024. gada 14. oktobris